wickkiey/tamil-wikipedia-markdown huggingface dataset:
# வார்ப்புரு:Infobox Israel municipality

<includeonly>  
| imagesize = }}  
| image_caption = }}  
| image_flag = }  
| image_blank_emblem = }  
| blank_emblem_type = }  
| blank_emblem_size = }  
| image_map = }}  
| mapsize = }  
| map_caption = }}  
| pushpin_map =  
| pushpin_mapsize =  
| pushpin_label_position = }  
| pushpin_map_caption = }  
| latd = } |latm = } |lats = } |latNS =  
| longd = } |longm = } |longs = } |longEW =  
| coordinates_display = inline,title  
| coordinates_format = dms  
| coordinates_region = IL  
| grid_name = Grid&nbsp;position  
| grid_position =  
| subdivision_type =  
| subdivision_name = }  
| subdivision_type1 =  
| subdivision_name1 =  
| subdivision_type2 = மாவட்டம்  
| subdivision_name2 =  
| subdivision_type3 =  
| subdivision_name3 = }  
| established_title =  
| established_date = }  
| extinct_title =  
| extinct_date = }  
| government_type =  
| leader_title =  
| leader_name = }  
| unit_pref = dunam  
| area_footnotes = }  
| area_total_km2 =  
| area_total_dunam =  
| area_urban_km2 = }  
| area_metro_km2 = }  
| population_footnotes = }  
| population_total = }  
| population_urban = }  
| population_metro = }  
| population_as_of = }  
| population_note = }  
| population_density_km2 = }  
| elevation_m = }  
| blank_name_sec1 =  
| blank_info_sec1 = }  
| website = }  
| footnotes = }  
}}</includeonly><noinclude></noinclude>
# நகரும் தானியங்கி

**நகரும் தானியங்கி** (Mobile robot) என்பது கொடுக்கப்பட்ட ஒரு சுற்றுப்புற சூழலில் இயங்கும் வகையில் வடிவமைக்கப்பட்ட ஒரு தானியங்கி இயந்திரம் ஆகும். நகரும் தானியங்கி புறச் சூழலில் எதனுடனும் இணைக்கப்படாமல் தன்னிச்சையாக நகரும் தன்மை பெற்றிருக்க வேண்டும். மாறாக தொழிற்துறை தானியங்கிகள் போன்று இவை எந்த இடத்திலும் நிலையான இணைப்பை பெற்றிருக்க கூடாது. நகரும் தானியங்கிகள் தற்போதைய தானியங்கி ஆராய்ச்சியில் ஒரு முக்கிய பகுதியாக முக்கிய பல்கலைக்கழகங்களில் உள்ளது. நகரும் தானியங்கிகள் தொழில் துறை, இராணுவம் மற்றும் பாதுகாப்பு பயன்பாடுகளில் அதிகமாக பயன்படுத்தப்படுகின்றது. நுகர்வோர் பயன்பாடுகளான சுத்தப்படுத்துதல் மற்றும் தோட்ட வேலைகளிலும் இவை முக்கியப் பங்கு வகிக்கின்றது.  

## வகைப்பாடு
:நகரும் தானியங்கிகள் பல வகையாக பிரிக்கப்படுகின்றது, அவை  
அவை பயணிக்கும் சுற்றுபுறத்தைப் பொறுத்த வகைகள்:  
- வீட்டு தானியங்கிகள் பொதுவாக *ஆளில்லா நில வாகனங்கள்* (UGV) என குறிப்பிடப்படுகிறது. அவை பொதுவாக சக்கரமுடையதகவோ அல்லது நகரும் தடப்பட்டையின் மீது செயல் படக்கூடியதாகவோ, இரண்டு அல்லது அதற்கு மேற்பட்ட கால்களை கொண்டதாகவோ இருக்கலாம்.
- வான்வழி தானியங்கிகள் பொதுவாக *ஆளில்லா வான்வழி வாகனங்கள்* (UAV) என குறிப்பிடப்படுகிறது
- நீர்மூழ்கி ரோபோக்கள் பொதுவாக *தன்னியக்கம் பெற்ற நீர்மூழ்கி வாகனங்கள்* (AUVs) என்று அழைக்கப்படுகின்றன
- *துருவ ரோபோக்கள்* பிளவுகள் உடைய பனிக்கட்டிகளின் மீது செல்லும் வகையில் வடிவமைக்கப்பட்டிருக்கும்.
அவை நகரும் முறையை பொறுத்த வகைப்பாடு :  
- *கால்களையுடைய தானியங்கி*: மனித அல்லது விலங்கு போன்ற கால்களை கொண்டவை
- சக்கர தானியங்கிகள்
- தடங்களுடைய தானியங்கிகள்

## நகரும் தானியங்கி வழிசெலுத்துதல்

தானியங்கி வழிசெலுத்ததில் பல வகைகள் உள்ளன, அவை:  

### இணைக்கப்பட்ட அல்லது தொலை கட்டுப்பாட்டுக் கருவி
தொலைகட்டுப்பாட்டு கருவி மூலம் ஒரு இயக்குபவரின் கட்டுப்பாட்டில் இயங்குகிறது. கட்டுப்பாட்டு சாதனம் தானியங்கியில் நேரடியாக சொருகப்பட்டோ அல்லது கம்பியில்லா இணைப்புடனுமோ இருக்கலாம்.  

### பாதுகாக்கப்பட்ட தொலைகட்டுப்பாட்டுக் கருவி
ஒரு பாதுகாக்கப்பட்ட தொலைகட்டுப்பாட்டுக் கருவியானது தொலைகட்டுபாட்டு வகையை சேர்ந்தது ஆகும். எனினும் இதில் தடைகள் மற்றும் ஆபத்துகளில் இருந்து தற்காத்துக்கொள்ள சிறப்பு உணர்வு அமைப்புகள் பொருத்தப்பட்டிருக்கும்  

### கோட்டு தொடர்வி
இது ஒரு எளிய மற்றும் அதிகமாக பயன்பாட்டில் உள்ள நகரும் தானியங்கி ஆகும். இது குறிப்பிட ஒரு பாதையை பின்பற்றுமாறு வடிவமைக்கப்பட்டிருக்கும். இந்த பாதையானது ஒரு மின் சுற்றாகவோ அல்லது பதிக்கப்பட்ட உணர்விகளுடனோ அல்லது குறிப்பிட நிறமுடைய பட்டையகவோ இருக்கலாம்  

### சீரற்ற தன்னிச்சை தானியங்கி
சீரற்ற இயக்கம் கொண்ட தானியங்கிகள் சுவர்கள் மற்றும் தடைகளை உணர்ந்து தானாக பாதையை கண்டறியுமாறு வடிவமைக்கப்பட்டதாகும்
# தருண் விஜய்

**தருண் விஜய்** , ஓர் இந்திய அரசியல்வாதி ஆவார். இவர் ராஷ்டிரிய சுயம்சேவாக் சங்கம் என்ற இயக்கத்தைச் சேர்ந்தவர். இவர் பாரதிய ஜனதா கட்சியின் சார்பாக, இந்தியப் பாராளுமன்றத்தின் மாநிலங்களவையில் உறுப்பினராகத் தேர்ந்தெடுக்கப்பட்டார். இவர் பஞ்சஜன்யா என்ற இந்தி நாளேட்டின் ஆசிரியரும் ஆவார். இவர் ஒரு சமூக ஆர்வலரும், இதழாளரும் ஆவார். 1986 - 2008 காலகட்டத்தில் இந்தியப் பாராளுமன்றத்தில் உறுப்பினராக இருந்தார். தற்போது இந்தியாவின் மேலவை உறுப்பினராகத் தேர்ந்தெடுக்கப்பட்டுள்ளார். இவர் காவி அலை (saffron surge) என்ற ஆங்கில நூலின் ஆசிரியர் .  

## சர்ச்சை
நொய்டாவில் நைஜீரியர்கள் மீது நடத்தப்பட்ட தாக்குதல் தொடர்பாக அல் ஜசீரா தொலைக்காட்சியில் நடைபெற்ற விவாத நிகழ்ச்சியில் பங்கேற்று பேசுகையில் ".. இந்தியர்களை இனவெறியர்கள் என்று கூறுவதில் நியாயமில்லை .தாங்கள் இனவெறியர்களாக இருந்தால், கறுப்பர்களான தென்னிந்தியர்களுடன் எப்படி இணைந்து வாழ்வோம்.தமிழகம், கேரளா, கர்நாடகா மற்றும் ஆந்திராவில் கறுப்பர்கள் நிறைந்துள்ளனர் .." என்று கூறிய தருண் விஜய், தங்களை சுற்றி கறுப்பர்கள் இருந்தாலும் அவர்களுடன் இணக்கமாக வாழ்ந்து வருவதாகவும் தெரிவித்த கருத்து கடும் எதிர்ப்பை ஏற்படுத்தியது.
# பஞ்சஜன்யா

**பஞ்சஜன்யா** என்பது இந்தியில் வெளியாகும் நாளேடு ஆகும். இதை ராஷ்டிரிய சுயம்சேவாக் சங்கம் என்ற அரசியல் கட்சி பதிப்பித்து வெளியிடுகிறது.  
1948 ஆம் ஆண்டு, அடல் பிகாரி வாஜ்பாய் தலைமையில் இந்த நாளேடு தொடங்கப்பட்டது. நாட்டுப்பற்றையும், இந்தியாவின் பண்பாட்டையும் ஒட்டியே நாளேடு செயல்படும் என்ற கொள்கை வகுக்கப்பட்டது. தேசிய அளவிலான பிரச்சனைகள் குறித்த முதன்மையான அரசியல்வாதிகளை பேட்டி கண்டு செய்திகளை வெளியிட்டது. தற்போது தருண் விஜய் இதன் ஆசிரியராக உள்ளார்.
# குழிவுச் சார்பு

கணிதத்தில் **குழிவுச் சார்பு** (*concave function*) என்பது குவிவுச் சார்பின் கூட்டல் நேர்மாறுச் சார்பு அதாவது எதிர்ச் சார்பு ஆகும். குழிவுச் சார்பை, *கீழ்நோக்கு குழிவுச் சார்பு* அல்லது *மேல்நோக்கு குவிவுச் சார்பு* என்றும் அழைக்கலாம்.  

## வரையறை
ஒரு திசையன் வெளியிலமைந்த குவிவுக் கணம் *X* இன் மீது வரையறுக்கப்பட்ட மெய்மதிப்புச் சார்பு கீழ்க்காணுமாறு இருப்பின் குழிவுச் சார்பு என வரையறுக்கப்படும்.  

<math>x_1,</math> <math> x_2 </math> என்பவை *X* இன் இரு புள்ளிகள்; <math>t\in[0,1]</math> எனில்:  

:<math>f(tx+(1-t)y)\geq t f(x)+(1-t)f(y).</math>  

;திட்டமாக குழிவுச் சார்பு  
:<math>f(tx + (1-t)y) > t f(x) + (1-t)f(y)\,</math>  
<math> 0 < t < 1\, </math>, <math>x_1 \not=x_2</math> எனில் சார்பு, **திட்டமாகக் குழிவுச் சார்பு** (*strictly concave*) என வரையறுக்கப்படும்.  

*f*:*R*→*R* என்பது ஒரு குழிவுச் சார்பு எனில் அதன் ஆட்களத்தின் *x* மற்றும் *y* இரு புள்ளிகளுக்கிடையே உள்ள ஒவ்வொரு *z* க்கும் (*z*, *f*(*z*) ) புள்ளியானது (*x*, *f*(*x*) ) , (*y*, *f*(*y*) ) ஆகிய இருபுள்ளிகளை இணைக்கும் கோட்டுத்துண்டிற்கு மேற்புறத்தில் அமையும்.  

## பண்புகள்
ஒரு குவிவுக் கணத்தின் மீது &minus;*f*(*x*) குவிவுச் சார்பாக இருந்தால், இருந்தால் மட்டுமே, அந்த குவிவுக் கணத்தின் மீது *f*(*x*) குழிவுச் சார்பாக இருக்கும்.  

ஒரு இடைவெளியின் மீது வரையறுக்கப்பட்ட வகையிடத்தக்கச் சார்பின் வகைக்கெழு *f* &prime; அந்த இடைவெளியில் ஓரியல்பாகக் குறையும் சார்பாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும். குழிவுச் சார்பு, குறையும் சாய்வு கொண்டிருக்கும்.  

இருமுறை வகையிடத்தக்கச் சார்பு *f*, இன் இரண்டாம் வகைக்கெழு *f &prime;&prime;(x)*, எதிரிலா மதிப்பாக இருப்பின் தரப்பட்ட சார்பு குவிவுச் சார்பாகவும் இரண்டாம் வகைக்கெழு நேரிலா மதிப்பாக இருப்பின் குழிவுச் சார்பாகவும் இருக்கும்.  

இருமுறை வகையிடத்தக்கச் சார்பு *f*, இன் இரண்டாம் வகைக்கெழு *f &prime;&prime;(x)* இன் மதிப்பு நேரிலா மதிப்பாக இருந்தால், இருந்தால் மட்டுமே *f*(*x*) குழிவுச் சார்பாகவும், இரண்டாம் வகைக்கெழு எதிர்மதிப்பாக இருப்பின் திட்டமாகக் குழிவுச் சார்பாகவும் இருக்கும். ஆனால் இதன் மறுதலை உண்மையல்ல.  

*f* வகையிடத்தக்கதாகவும் குழிவுச் சார்பாகவும் இருந்தால்:  
:<math>f(y) \leq f(x) + f'(x)[y-x]</math>  

*C* இல் வரையறுக்கப்பட்ட ஒரு தொடர்ச்சியான சார்பு, *C* இலுள்ள ஏதேனும் இரு மதிப்புகள் *x* மற்றும் *y* க்குக் கீழ்க்காணுமாறு இருந்தால், இருந்தால் மட்டுமே குழிவுச் சார்பாக இருக்கும்:  
:<math>f\( \frac{x+y}2 \) \ge \frac{f(x) + f(y)}2</math>  

## எடுத்துக்காட்டுகள்
- <math>f(x)=-x^2,</math> மற்றும் <math>f(x)=\sqrt{x}</math> ஆகிய இரு சார்புகளின் இரண்டாம் வகைக்கெழுக்கெழுக்களும் எதிர் மதிப்புடையவை என்பதால் அவை இரண்டும் குழிவுச் சார்புகளாகும்.
- நேரியல் சார்பு <math>f(x)=ax+b</math>, குழிவு மற்றும் குவிவுச் சார்பாக இருக்கிறது.
- <math>[0, \pi]</math> இடைவெளியில் <math>f(x)=\sin(x)</math> குழிவுச் சார்பு.
- <math>\log |B|</math> சார்பு ஒரு குழிவுச் சார்பு. இங்கு <math>|B|</math> ஆனது எதிரிலா-உறுதியான அணி (nonnegative-definite matrix) *B* இன் அணிக்கோவை.
# ஜான் வான் நியுமேன்



**ஜான் வான் நியூமேன்** (*John von Neumann*, 28 திசம்பர், 1903 - 8, பெப்ரவரி, 1957) என்பவர் பல துறை மேதை ஆவார். கணிதம், கணினியியல், பொருளியல் எனப் பலதரப்பட்ட துறைகளில் பல்வேறு ஆய்வுகளைச் செய்து கோட்பாடுகளையும், கருவிகளையும் உருவாக்கியவர். ஹங்கேரியில் பிறந்து அமெரிக்காவில் வாழ்ந்தார். கணிதத்தில் விளையாட்டுக் கோட்பாட்டை (game theory) உருவாக்கினார், தொகுப்புக் கோட்பாடு மற்றும் செயல்பாட்டுப் பகுப்பாய்வில் அடிப்படை முன்னேற்றங்களைச் செய்தார். இயற்பியலில் குவாண்டம் இயக்கவியலுக்கும், மன்ஹாட்டன் திட்டத்திற்கும் பங்களித்தார். கணினி அறிவியல் துறையில் நவீன கணினிகளின் அடிப்படையாக இருக்கும் வான் நியூமன் கட்டமைப்பை உருவாக்கினார். பொருளாதாரத்தில் இவரது விளையாட்டுக் கோட்பாடு பணிப் பொருளாதாரப் பகுப்பாய்வில் புரட்சியை ஏற்படுத்தியது.
# அலெக்சாண்டர் ஆமில்டன்



**அலெக்சாண்டர் ஆமில்டன்** (*Alexander Hamilton*, சனவரி 11, 1755 அல்லது 1757 – சூலை 12, 1804) ஐக்கிய அமெரிக்காவின் நிறுவனத் தந்தையர்களில், ஒருவராகவும் தளபதி வாசிங்டனுக்கு முதன்மை அலுவலராகவும் அரசியலமைப்பை ஊக்குவித்த மற்றும் தெளிவுபடுத்தக்கூடிய மிகவும் செல்வாக்குள்ளவர்களில் ஒருவருமாகவும் இருந்தவர். மேலும் நாட்டின் நிதி முறைமையை நிறுவியவரும் முதல் அமெரிக்க அரசியல் கட்சியை தோற்றுவித்தவரும் இவரே.  

முதல் கருவூலச் செயலராக (அமெரிக்க நிதி அமைச்சர்) பொறுப்பேற்ற ஆமில்டன் சியார்ச் வாசிங்டன் நிர்வாகத்தின் பொருளாதாரக் கொள்கைகளை வடித்ததில் முதன்மைப் பங்காற்றினார். குறிப்பாக மாநிலங்களின் கடன்களை தீர்க்க கூட்டரசின் உதவி, தேசிய வங்கி உருவாக்கம், வரிவிதிப்பு முறைமைகள், பிரித்தானியாவுடன் நட்பான வணிக உறவு என்பன இவரது முக்கிய பங்களிப்புகளாகும். இவருடன் ஒத்தக் கருத்துடையோருடன் உருவான பெடரலிஸ்ட்டு கட்சிக்குத் தலைவராகவும் விளங்கினார். இவரது கருத்துக்களை தாமஸ் ஜெஃவ்வர்சன் மற்றும் ஜேம்ஸ் மாடிசன் தலைமையேற்ற மக்களாட்சி-குடியரசுக் கட்சி எதிர்த்து வந்தது.  

## மேற்சான்றுகள்
# பிரித்தானிய அமெரிக்கப் போர், 1812



**பிரித்தானிய அமெரிக்கப் போர், 1812** (*War of 1812*) வட அமெரிக்காவில் ஐக்கிய அமெரிக்காவுடன் பெரும்பிரித்தானியாவும் அதன் குடியேற்றங்களும் சிவப்பிந்திய நேசப் படைகளும் இணைந்து தொடுத்த 32-மாத போரினைக் குறிக்கும். இந்தப் போரின் விளைவாக எந்த எல்லை மாற்றமும் ஏற்படாதபோதும், அமெரிக்கப் புரட்சிப் போரிலிருந்து தீர்க்கப்படாதிருந்த பல சிக்கல்களுக்கு முடிவுண்டாயிற்று. 1812இல் ஐக்கிய அமெரிக்கா பல காரணங்களுக்காக போர் அறிவித்தது; முதன்மைக் காரணிகளாகப் பிரித்தானியாவின் தொடர்ந்த பிரான்சியப் போரினால் விதிக்கப்பட்ட வணிகக் கட்டுப்பாடுகள், அமெரிக்க வணிக கப்பல் மாலுமிகளை அரச கடற்படைக்கு கட்டாயச் சேவைக்குட்படுத்தல், அமெரிக்க விரிவாக்கத்தை எதிர்த்த அமெரிக்க செவ்விந்திய குடிகளுக்கு பிரித்தானியா வழங்கிய உதவி, நடுக்கடலில் ஏளனப்படுத்திய பின்னர் தேசிய பெருமைக்கு ஏற்பட்ட களங்கங்கள், ஒருவேளை அமெரிக்காவிற்கு கனடாவைக் கையகப்படுத்தும் ஆர்வம் ஆகியன அமைந்தன.  

## மேற்சான்றுகள்
# ஒலிவ மலை


**ஒலிவ மலை** (*Mount of Olives* அல்லது *Mount Olivet*, , *Har HaZeitim*; , *Jabal az-Zaytūn*, *Aț-Țūr*) என்பது எருசலேம் பழைய நகருடன் கிழக்கிலிருந்து இணையும் மலைத் தொடராகும். இதன் சரிவுப் பகுதிகளை ஒலிவ மரங்கள் மூடியிருந்ததால் இதற்கு ஒலிவ மலை என்ற பெயர் கிடைத்தது. இதன் தென் பகுதி பண்டைய யூதேய அரசின் இடுகாடாகவிருந்தது. இம்மலை யூதப் பாரம்பரியத்தின் மத்தியமாகவிருக்கிறது. இது 3,000 வருடங்களாக யூதர்களின் இடுகாடாக இருந்து வந்து, கிட்டத்தட்ட 150,000 சமாதிகளைக் கொண்டுள்ளது. இயேசுவின் வாழ்வின் சில முக்கிய சம்பவங்கள் நற்செய்திகளில் தொடர்புள்ளவாறு இங்கு இடம்பெற்றுள்ளன. திருத்தூதர் பணிகள் இங்கிருந்துதான் இயேசு விண்ணகம் சென்றார் எனக் குறிப்பிடுகின்றது. இயேசுவுடனும் மரியாளுடனும் இப்பகுதி தொடர்பு பெறுவதால் பண்டைய காலந்தொட்டு இன்று முதல் கிறித்தவர்களின் வழிபாட்டுத்தளமாகவும் கிழக்கு, கத்தோலிக்க, புரட்டஸ்தாந்து கிறித்தவர்களின் முக்கிய யாத்திரைத்தளமாகவும் இது விளங்குகின்றது.
# சீயோன் மலை



**சீயோன் மலை** (*Mount Zion*, , *Har Tsiyyon*; , *Jabel Sahyoun*) என்பது எருசலேம் பழைய நகருக்கு வெளியில் எருசலேமில் அமைந்துள்ள ஓர் குன்று. சீயோன் மலை கோயில் மலையுடன் வரலாற்று ரீதியாக தொடர்புபட்டது. விவிலியத்தில் இம்மலையும் மோரியா மலையும் ஒன்றாக, ஈசாக்கை பலி கொடுக்க முனைந்த இடமாகவும் யூத ஆலய இடமாகவும் காட்டப்படுகின்றது. இப்பதம் முழு இசுரேல் தேசத்தையும் குறிக்கப்பயன்பட்டது.
# யூதேயா


**யூதேயா** (*Judea* அல்லது *Judæa* ; from , <small>Standard</small> *Yəhuda* <small>Tiberian</small> **, , *Yahudia*, , *Ioudaía*; ) என்பது இசுரேல் தேசம் என அறியப்பட்ட பிரதேசத்தின் மலைகள் நிறைந்த தென் பகுதியும் மேற்குக் கரையின் தென் மற்றும் வட நெகெவ் பகுதி வரையான இடத்தினைக் குறிக்கும். இப் பகுதி விவிலிய யூத குலம் மற்றும் கி.மு. 934 முதல் 586 வரையிருந்த யூதேய அரசு என்பவற்றால் பெயர் பெற்றது.
# கூகுள் டிரைவ்



**கூகுள் டிரைவ்** என்பது இணைய வழியில் கோப்புகளை சேமிக்கும் சேவையாகும். இது கூகுள் நிறுவனத்தினால், ஏப்பிரல் 24, 2012 ஆம் நாள் வெளியிடப்பட்டது.. இதன் மூலம் இணைய வழியில் ஒருவர் கோப்புகளைச் சேமிக்கலாம். தன் கோப்புகளை பிறருடன் பகிரலாம். கூட்டாகத் தொகுக்கலாம். இதற்கு முன்னர், கூகிள் டாக்ஸ் என்ற சேவை, கோப்புகளை கூட்டாகத் தொகுக்கும் வசதியை அளித்தது. தற்போது, இந்த சேவையும் கூகுள் ட்ரைவில் கிடைக்கும். பொதுவெளியில் தெரியும்படி பகிரப்படும் கோப்புகளை தேடல் பொறிகளின் மூலம் கண்டறியலாம்.  

## சேமிப்பகம்
கூகுள் டிரைவைப் பயன்படுத்தும் அனைவருக்கும் 15 ஜிபி நினைவகம் வழங்கப்படும். இந்த நினைவகத்தை கூகுள் டிரைவ், ஜிமெயில், கூகுள் பிளஸ் படங்கள் (பிக்காசா வெப் ஆல்பம்ஸ்) ஆகியவற்றுக்கு பயன்படுத்தலாம். அதிக நினைவகத்தைப் பெற விரும்பும் நபர், அளவிற்கேற்ப சந்தா தொகையை மாதந்தோறும் செலுத்தி தேவையான அளவில் பெறலாம். 100 ஜிபிக்கான சந்தா தொகை . முதலில் 1 ஜி.பி வழங்கப்பட்ட நினைவகம் பின்னர் 10 ஜிபியாக அதிகரிக்கப்பட்டது. மே 13, 2013 அன்று இந்த நினைவகம் ஜிமெயில், கூகுள் டிரைவ், பிக்காசா ஆகியனவற்றுள் பகிர்ந்துகொள்ள வழிசெய்தது.  

### நகர்பேசிகளில் (கைபேசி) கூகிள் டிரைவ் வசதி
ஆண்டிராய்டு இயங்குதளத்தைக் கொண்டுள்ள நகர்பேசிகளில் டிரைவ் வசதியை இயக்கலாம். இதை  
இயக்க, கூகுள் பிளேயில் இருந்து இதற்கான செயலியை இலவசமாக பதவிறக்கிப் பயன்படுத்தலாம். கணினியில் செய்வது போன்றே எல்லா வகை ஆவணங்களை உருவாக்கித் தொகுக்க முடியும்.  
கையெழுத்து, பிற ஆவணம் போன்றவற்றை படமெடுத்து, அவற்றை எழுத்துகளாக மாற்றி தொகுக்கவும் செய்யலாம். ஐபோனுக்கான கூகுள் பயன்பாட்டைக் கொண்டு கூகுள்  
டாக்ஸ் வசதியை பயன்படுத்தவும் வழி செய்யப்பட்டுள்ளது. பிற கைபேசிகளிலும் இந்த கோப்புகளை பார்க்கும் வசதி உள்ளது  

#### ஏற்கப்பட்ட கோப்பு வடிவங்கள்
கூகுள் டிரைவில் கீழ்க்காணும் கோப்பு வடிவங்களைத் திறந்து பார்க்க முடியும்.  
- படங்கள் - .JPEG, .PNG, .GIF, .TIFF, .BMP
- நிகழ்படங்கள் - WebM(WebMovieFormat), .MPEG4, .3GPP, .MOV, .AVI, .MPEGPS, .WMV, .FLV
- உரைக் கோப்புகள் .TXT
- மீயுரைக் குறியீட்டு மொழிகள் - .CSS, .HTML, .PHP, .C, .CPP, .H, .HPP, .JS
- மைக்ரோசாப்ட் வேர்டு
- மைக்ரோசாப்ட் எக்செல்
- மைக்ரோசாப்ட் பவர்பாயிண்டு
- அடோப் போர்டபிள் டாக்குமெண்ட் (.PDF)
- ஆப்பிள் பேஜஸ்
- அடோப் இல்லசுற்றேட்டர்
- அடோப் போட்டோசாப்
- ஆட்டோடெஸ்க் ஆட்டோகேட் (.DXF)
- .SVG
- போஸ்ட்ஸ்கிரிப்டு - .EPS, .PS
- எழுத்துருக்கள் - .TTF, .OTF
- .XML
- சேமிப்பு வடிவங்கள் - .ZIP, .RAR

## மேலும் பார்க்கவும்
- கூகுள் பிளே
- பிக்காசா
- விண்டோஸ் லைவ் ஸ்கைடிரைவ்
- உபுண்டு ஒன்
- இணைய கோப்பு ஏற்ற சேவை
- தொலைநிலை தகவல் சேமிப்பு
# நார்எபிநெப்ரின்


**நார்அட்ரினலின்** (இலத்தீன்), **நார்எபிநெப்ரின்** (கிரேக்கம்) ஆகிய குறிச்சொற்கள் பரிமாற்றம் செய்யத்தக்கவையே என்றாலும், உலகின் பல பகுதிகளிலும் நார்அட்ரினலின் என்ற பெயரே பொதுவாக உபயோகப்படுத்தப்படுகிறது. இருந்தபோதிலும், குழப்பத்தைத் தவிர்க்கவும், நிலைத்திறனை அடையவும் மருத்துவ வல்லுநர்கள் நார்எபிநெப்ரின் என்னும் பெயரையே ஏற்ற பெயர்முறையாக பரிந்துரைத்துள்ளார்கள்.  

இதயத்தைத் தாக்கும் பரிவு நரம்பணுக்களிலிருந்து வெளிப்படும் நரம்புக் கடத்தி செயலே நார்எபிநெப்ரினின் முதன்மையான பணிகளுள் ஒன்றாகும். பரிவு நரம்புத் தொகுதியிலிருந்து அதிகமாக வெளிப்படும் நார்எபிநெப்ரின், இதயம் சுருங்கும் வீதத்தை அதிகரிக்கின்றது.
# நின்றொளிர்தல்


**நின்றொளிர்தல்** (Phosphorescence) என்பது உடனொளிர்தலிருந்து சற்று மாறுபட்டது. வெள்ளியால் தூண்டப்பட்ட சிங் சல்பைடு, மாசு இணைந்த இசுற்ராண்சியம் அலுமினேட் போன்ற கூட்டுப் பொருட்கள் எக்சு, காமாக் கதிர்களால் தாக்கப்படும் போது அவைகள் ஒளிர்கின்றன. தாக்கும் கதிர்கள் அகற்றப்பட்ட பின்பும் அவைகள் ஒளிர்கின்றன. இவ்வாறு தூண்டப்படுவது நின்ற பின்பும் ஒளிர்வது **நின்றொளிர்தல்** அல்லது **பின்னும் ஒளிர்தல்** எனப்படும்.  
கதிர்படம் எடுக்கும் போது இப்பண்பு படத்தின் தெளிவின்மையை அதிகரிக்கவே செய்யும்.  

பொதுவாக உடனொளிர்தலும் நின்றொளிர்தலும் ஒளிர்தல் (Luminescence) எனப்படும். இது அதிக வெப்பத்தால் ஒளிர்வதைச் சுட்டாது.  

## ஆதாரம்
- A dictionary of science -ELBS
# என்டார்பின்


வடிவம்]]  
**என்டார்பின்கள்** (Endorphins) ("உள்ளார்ந்த மார்பின்") என்பவை நரம்புக் கடத்தியாகச் செயற்படும் உள்ளார்ந்த அபின் போன்ற புரதக்கூறுகளாகும். முதுகெலும்பிகளில் ஐப்போத்தலாமசு, பிட்யூட்டரி சுரப்பியிலிருந்து உடற்பயிற்சி, கிளர்ச்சியடைதல், வலி, காரசாரமான உணவுகளை உட்கொள்ளுதல், காதலித்தல், புணர்ச்சிப் பரவசநிலையை அடைதல் ஆகியவற்றின்போது இவை உருவாகின்றன. வலிநீக்கிகளாக, நலமாக இருப்பதாக எண்ணுவது போன்றவற்றை தூண்டக்கூடிய அபினி வகை போதைப்பொருட்களை இவை ஒத்திருக்கின்றன.
# கதிரொளிர்வு


**கதிரொளிர்வு** (Radio luminescence) என்பது கதிரியக்கம் காரணமாகக் வெளிப்படும் பலதரப்பட்ட கதிர்களால் (α, β, γ), உடனொளிர் மற்றும் நின்றொளிர் பண்புடைய பொருட்களில், கதிரியக்கம் உள்ள மட்டும் வெளிப்படும் ஒளிர்தல் பண்பாகும். கதிரியக்கமுடைய பொருட்களுடன் ஒளிர்தல் பண்புடைய பொருட்களைக் கலந்து செய்யப்பட்ட வண்ணப்பூச்சுகள் (Paints) இருளிலும் ஒளிர்ந்து கொண்டிருக்கும். கடிகாரங்கள், சிலவகைப் பொம்மைகள், இரவில் ஒளிகாட்டி உதவும் இராணுவத் தளவாடங்கள் போன்றவற்றில் பயனாகின்றது.
# திருவண்டுதுறை வண்டுறைநாதர் கோயில்



**திருவண்டுதுறை வண்டுறைநாதர் கோயில்** திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் 112ஆவது சிவத்தலமாகும்.இத்தலத்தில்லுள்ள கருவறையில் தான் பிருங்கி முனிவர் சமாதி உள்ளது.  

அத மீதுதான் வண்டுறைநாதர் சிற்பம் அமைய பெற்றுள்ளது,அதன் படி பிருங்கி முனிவர் தவமிருந்த மலையானது பிருங்கி மலையென்று அழைக்கப்படுகிறது. தற்போது இம்மலை பரங்கி மலை என்று அழைக்கப்படுகிறது.பரங்கியர் என்று சொல்லப்படுகிற ஆங்கிலேயர்களால் கைப்பற்றி ஏசுசிலை நிறுவப்பட்டு புனித தோமையார் மலை என்றும் அழைக்கப்படுகிறது.  

## அமைவிடம்
இச்சிவாலயம் தமிழ்நாடு திருவாரூர் மாவட்டத்திலுள்ள திருவண்டுதுறை என்ற ஊரில் அமைந்துள்ளது.  

## இறைவன், இறைவி
இச்சிவாலயத்தின் இறைவன் வண்டுறைநாதர், இறைவி வேனெடுங்கண்ணி.  
இத்தல இறைவனார் சுயம்பு மூர்த்தி  

## தலவரலாறு
பிருங்கி முனிவர் வண்டு உருவில் இறைவனை மட்டும் வலம் வந்த திருத்தலம்.இந்த கோவிலில், பிருங்கி முனிவருக்கு சிவபெருமான் நந்தி ரூபத்தில் காட்சியளித்துள்ளார்.  

### ஒப்பு நோக்க
திருநல்லூர்(நல்லூர் பஞ்சவர்ணேஸ்வரர் கோயில்) தலவரலாற்றிலும் இவ்வரலாறு கூறப்படுகிறது.
# வளர்ச்சியூக்கத் தடுப்பி


**வளர்ச்சியூக்கத் தடுப்பி** (Somatostatin) என்னும் ஒரு புரதக்கூற்று இயக்குநீரானது "ஜி"-புரதமிணைந்த வளர்ச்சியூக்கத் தடுப்பி-ஏற்பிகளுடனான செயல்விளைவுகள் மூலமாகவும், பல்வேறு இரண்டாம்பட்ச இயக்குநீர்களின் வெளிப்பாட்டைத் தடுப்பதின் மூலமாகவும், அகச்சுரப்பித் தொகுதி சுரப்புகளைச் சீரமைப்பதிலும் நரம்புக் கடத்துமை, உயிரணுப் பெருக்கம் ஆகிய செயற்பாடுகளைப் பாதிப்பதிலும் பணியாற்றுகின்றது. இந்த வளர்ச்சியூக்கத் தடுப்பியானது **வளர் இயக்குநீரைத் தடுக்கும் இயக்குநீர்** (growth hormone-inhibiting hormone; **GHIH**) அல்லது **வளர்ச்சியூக்க இயக்குநீர் வெளிப்பாட்டைத் தடுக்கும் காரணி** (somatotropin release-inhibiting factor; **SRIF**) அல்லது **வளர்ச்சியூக்க இயக்குநீர் வெளிப்பாட்டைத் தடுக்கும் இயக்குநீர்** (somatotropin release-inhibiting hormone) எனவும் அழைக்கப்படுகின்றது.  

ஒற்றை முன்சார்புரதம் (preproprotein) மாற்று பிளவடைவதால், வளர்ச்சியூக்கத் தடுப்பி இரண்டு செயற்படு வடிவங்களில் உள்ளது: ஒன்று 14 அமினோ அமிலங்களுடனும், மற்றொன்று 28 அமினோ அமிலங்களுடனும் காணப்படுகின்றது.  

அனைத்து முதுகெலும்பிகளிலும் ஆறு வெவ்வேறான (SS1, SS2, SS3, SS4, SS5, SS6) வளர்ச்சியூக்கத் தடுப்பி மரபணுக்கள் உள்ளன. இத்தகு ஆறு வெவ்வேறான மரபணுக்களும், ஐந்து வெவ்வேறான ஏற்பிகளும் இருப்பதால், வளர்ச்சியூக்கத் தடுப்பியானது பலதரப்பட்ட செயற்பாடுகளைக் கொண்டிருக்க ஏதுவாகிறது மனிதர்களில் இதற்கு ஒரேயொரு மரபணு (SST) மட்டுமே உள்ளது.
# டோனி அபோட்


**டோனி அபோட்** (*Tony Abbott*, **டொனி அபொட்**, பிறப்பு: 4 நவம்பர் 1957) ஆஸ்திரேலியாவின் 28வது பிரதமரும், லிபரல் கட்சியின் தலைவரும் ஆவார். 1993 ஆம் ஆண்டு முதல் நியூ சவுத் வேல்ஸ் மாநிலத்தின் மான்லி தொகுதியின் நாடாளுமன்ற உறுப்பினராக இருந்து வருகிறார்.  

அபோட் முதன் முதலாக 1998 ஆம் ஆண்டில் அமைச்சரவை உறுப்பினரானார். 2009 ஆம் ஆண்டில் லிபரல் கட்சியின் தலைவராகத் தேர்ந்தெடுக்கப்பட்டு எதிர்க்கட்சித் தலைவரானார். 2010 ஆம் ஆண்டுத் தேர்தலை தொங்கு நாடாளுமன்றம் தொழிற் கட்சித் தலைவர் ஜூலியா கிலார்ட் தலைமையில் அமைக்கப்பட்டது. 2013 செப்டம்பர் 7 இல் இடம்பெற்ற தேர்தலில் லிபரல் கட்சி வெற்றி பெற்றதை அடுத்து அபோட் பிரதமரானார்
# இந்திரன் முடிமேல் வளையெறிந்த படலம்

**இந்திரன் முடிமேல் வளையெறிந்த படலம்** என்பது, பரஞ்சோதி முனிவர் எழுதிய சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் வருகின்ற 14வது படலமாகும், இப்படலம் மதுரைக் காண்டத்தில் இடம்பெற்றுள்ளது இதில் 1053 முதல் 1111 வரை எண்ணிடப்பட்ட பாடல்கள் உள்ளன  

## படலச் சுருக்கம்
இதில் மதுரைப்பதியின் மன்னனான உக்கிர பாண்டியனின் தொண்ணூற்றாறு அசுவமேதயாகம் முடியவே பொறாமையும்,கோபமும் கொண்ட இந்திரன், கடலரசனை ஏவி மதுரைப்பதியை அழிக்க கூறியதும்,கடலரசனை வெற்றி கொள்ள சிவபெருமான் உக்கிரபாண்டியனின் கனவில் தோன்றி தான் கொடுத்த மூன்று படைக்கலங்களில் ஒன்றாகிய வேலை எறிந்து வெற்றி கொள்ள சிவபெருமானாகிய சுந்தரபாண்டியர் கூறியதையும், கடலரசனை வெற்றி கொண்டதையும் கூறும் படலமாகும்.  

## சான்றாவணம்
# வார்ப்புரு:டி.என்.ஏ முக்குறிய அட்டவணை


**வழக்கமான முக்குறிய அட்டவணை**

| } | C | A | G |  |  |  |
| --- | --- | --- | --- | --- | --- | --- |
| }}C | }CC | }AC | }GC
! C |  |  |  |
| }}A | (Leu/L) லியூசின் | }CA | }AA | நிறுத்த முக்குறியம் (*Ochre*) | }GA | நிறுத்த முக்குறியம் (*Opal*)
! A |
| }}G | }CG | }AG | நிறுத்த முக்குறியம் (*Amber*) | }GG | (Trp/W) டிரிப்டோபான்&nbsp;&nbsp;&nbsp;&nbsp;
! G |  |
| C}C | CCC | CAC | CGC
! C |  |  |  |
| C}A | CCA | CAA | (Gln/Q) குளூட்டமின் | CGA
! A |  |  |
| C}G | CCG | CAG | CGG
! G |  |  |  |
| A}C | ACC | AAC | AGC
! C |  |  |  |
| A}A | ACA | AAA | (Lys/K) லைசின் | AGA | (Arg/R) ஆர்ஜினின்
! A |  |
| A}G | (Met/M) மெத்தியோனின் | ACG | AAG | AGG
! G |  |  |
| G}C | GCC | GAC | GGC
! C |  |  |  |
| G}A | GCA | GAA | (Glu/E) குளூட்டாமிக் காடி | GGA
! A |  |  |
| G}G | GCG | GAG | GGG
! G |  |  |  |

:1.<small>ATG என்ற முக்குறியம் ஆனது மெத்தியோனின் என்ற அமினோ அமிலத்தைக் குறியீடு செய்வதுடன், ஒரு ஆரம்பத் தளமாகவும் செயற்படுகின்றது. அதாவது செய்திகாவும் ஆர்.என்.ஏ யின் குறியாக்கப் பகுதியில் புரத உருவாக்கத்திற்கான மொழிபெயர்ப்பு ஆரம்பிக்கும் தொடக்க முக்குறியமாக உள்ளது.</small><noinclude>  

</noinclude>
# குவிவுக் கணம்



யூக்ளிடிய வெளியில் ஒரு பொருள் **குவிவு** (*convex*) ஆக இருக்கவேண்டுமாயின் அப்பொருளுக்குள் உள்ள ஒவ்வொரு சோடிப் புள்ளிகளுக்கும், அப்புள்ளிகளை இணைக்கும் கோட்டின் மீதமையும் எந்தவொரு புள்ளியும் அப்பொருளுக்குள்ளேயே அமைய வேண்டும். எடுத்துக்காட்டாக ஒரு திடக் கனசதுரம் குவிவானது; பிறை வடிவம் குவிவானது இல்லை. பிற வெளிகளுக்கும் இக்கருத்தைப் பொதுமைப்படுத்தலாம்.  

## திசையன் வெளியில்
வரைபடத்திற்கு (நீலம்) மேற்புறமுள்ள அதன் வெளிவரைபடம் (பச்சை) குவிவுக் கணமாக இருந்தால், இருந்தால் மட்டுமே, அச்சார்பு ஒரு குவிவுச் சார்பாக இருக்கும்.]]  
*S* என்பது மெய்யெண்களின் மீதானதொரு திசையன் வெளி. இவ்வெளி யூக்ளிய தளங்களையும் உள்ளடக்கியது.  

*S* இல் அமையும் ஒரு கணம் *C* , **குவிவுக் கணம்** (*convex set*) இருக்க வேண்டுமானால் *C* இல் உள்ள அனைத்து *x* , *y* மற்றும் [0,1] இடைவெளியில் அமையும் அனைத்து *t* க்கும்  

:(1 &minus; *t* ) *x* + *t y* புள்ளியானது *C* இல் இருக்க வேண்டும்.  

அதாவது, *x* , *y* புள்ளிகளை இணைக்கும் கோடு *C* க்குள் அமையும்.  

மெய்யெண் கணம் **R** இன் குவிவுக் கணங்கள் அதன் இடைவெளிகளாகும். சீரான பலகோணங்கள், திட முக்கோணங்கள், திட முக்கோணங்களின் வெட்டுப்பகுதிகள் ஆகியவை யூக்ளிடிய தளத்தின் குவிவு உட்கணங்களுக்கு எடுத்துக்காட்டுகள்.  

## பண்புகள்
<math>S</math> ஒரு குவிவுக் கணம்; <math>u_1,u_2,\ldots,u_r</math> <math>S</math> இன் உறுப்புகள். <math>\lambda_1,\lambda_2,\ldots,\lambda_r </math> எதிரிலா எண்கள் மற்றும் <math>\lambda_1+\lambda_2+\cdots+\lambda_r=1</math> எனில்,  
:<math>\sum_{k=1}^r\lambda_k u_k</math> எனும் திசையன் <math>S</math> இல் அமையும். இத்தகைய திசையன் <math>u_1,u_2,\ldots,u_r</math> ஆகியவற்றின் குவிவுச் சேர்வு எனப்படும்.  

### வெட்டுக்களும் ஒன்றிணைப்புகளும்
ஒரு திசையன் வெளியின் குவிவு உட்கணங்களின் தொகுப்பிற்குப் பின்வரும் பண்புகள் உண்டு:  
1. வெற்றுக்கணமும் முழு திசையன் வெளியும் குவிவுக் கணங்கள்.
1. குவிவுக் கணங்களின் வெட்டுக்கணம் குவிவுக் கணம்.
1. குறையாத் தொடர்முறையாகவுள்ள குவிவு உட்கணங்களின் ஒன்றிப்புக் கணம் குவிவுக் கணம்.

மூன்றாவது பண்பான குறையாத் தொடர்முறையாகவுள்ள குவிவு உட்கணங்களின் ஒன்றிப்பிற்கு உட்பொதிவுள்ள கணங்களாக இருக்க வேண்டியது முக்கியமானது. இரு குவிவுக் கணங்களின் ஒன்றிப்புக் கணம் குவிவுக் கணம் அல்ல.
# நமது நெல்லைக் காப்போம்

**நமது நெல்லைக் காப்போம்** என்பது இந்தியாவின் பாரம்பரிய நெல் ரகங்களை கண்டுபிடித்து பாதுகாக்கும் செயல் திட்டமாகும். இந்தச் செயல் திட்டத்தை **கிரியேட்** என்கிற ஓர் தன்னார்வத் தொண்டு நிறுவனம் செயல்படுத்தி வருகிறது. இந்த செயல் திட்டத்தில் இந்தியாவின் பாரம்பரிய பல்வகை நெல்களைக் காப்பது தொடர்பான பரப்புரை, அவற்றின் மருத்துவக் குணங்கள் குறித்த பரப்புரை, விதை உற்பத்திக்காக ஒரு உழவர் வலைப்பின்னல், இயற்கை வேளாண்மை ஊக்குவிப்பு போன்ற பணிகள் இந்த செயல் திட்டத்தில் அடங்கும்.  

விதை நெல்கள் பாதுகாக்கப்பட அவை பயிரப்பட வேண்டும். அதற்காக **கிரியேட்**அமைப்பு அரிய விதை நெல்களை சேகரித்து விவசாயிகளுக்கு 2 கிலோ நெல்லை இலவசமாகத் தருவர். விவசாயிகள் அதைப் பயிரிட்டு 4 கிலோவாக அடுத்த ஆண்டு திருப்பித் தர வேண்டும்.  

நமது நெல்லைக் காப்போம் தமிழ்நாட்டு ஒருங்கிணைப்பாளர் கட்டிமேடு ஜெயராமன் ஆவார்.
# ஒளியின் துகள் கொள்கை

**ஒளியின் துகள் கொள்கை** (*Corpuscular theory of light*) என்பது ஒளியானது மிகமிக நுண்ணிய துகள்களால் ஆனது என்றும் அவை மிகமிக வேகமாக நேர்கோட்டில் செல்கின்றன என்றும் விளக்கும் ஐசக் நியூட்டனின் ஒளியியல் பற்றிய கொள்கையாகும். காம்டன் விளைவு, ஒளிமின் விளைவு போன்ற ஒளியியல் செயல்பாடுகளைச் சிறப்பாக விளக்க இக் கொள்கை பெரிதும் உதவுகிறது.  

## ஆதாரம்
A dictionary of science -ELBS
# ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்


**ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்** திருத்துறைப்பூண்டி அமைந்துள்ள ஒரு வேளாண் ஆய்வு நடுவமும் பண்ணையும் ஆகும். இந்த அமைப்பின் ஜெயராமன் ஆவார்.  

## செயற்பாடுகள்
- பல்வகை விதைகளைப் பாதுகாத்தல், பயிரிடல்
- பல்வகை விதைகளைப் பயிரிடும் விவசாயிகளின் வலைப்பின்னல்
- நெல் திருவிழா
- காய்கறி திருவிழா
- இயற்கை வேளாண்மை விழிப்புணர்வு
- வேளாண் ஆய்வு
# அச்சரப்பாக்கம்


**அச்சரப்பாக்கம்** அல்லது **அச்சிறுபாக்கம்** (*Acharapakkam*), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டம், மதுராந்தகம் வட்டம், அச்சரப்பாக்கம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.  

## அமைவிடம்
சென்னை - திருச்சி தேசிய நெடுஞ்சாலையில் அமைந்த அச்சிறுபாக்கம் பேரூராட்சி, மாவட்ட தலைமையகமான செங்கல்பட்டிலிருந்து 39 கி.மீ. தொலைவிலும் மற்றும் மாநிலத் தலைநகரான சென்னையிலிருந்து 96 கி.மீ. தொலைவிலும் அமைந்துள்ளது. அச்சரப்பாக்கத்தில் தொடருந்து நிலையம் உள்ளது.  

## பேரூராட்சியின் அமைப்பு
7.95 ச.கி.மீ. பரப்பும், 15 பேரூராட்சி மன்ற உறுப்பினர்களையும், 123 தெருக்களையும் கொண்ட இப்பேரூராட்சி மதுராந்தகம் (சட்டமன்றத் தொகுதி)க்கும் மற்றும் காஞ்சிபுரம் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,565 வீடுகளும், 10,362 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 89.80% மற்றும் பாலின விகிதம் 1,000 ஆண்களுக்கு, 1012 பெண்கள் வீதம் உள்ளனர்.  

## கோயில்கள்
அச்சரபாக்கம் ஆட்சீஸ்வரர் கோயில் சம்பந்தர் பாடல் பெற்ற சிவாலயமாகும். செங்கல்பட்டு மாவட்டம், மதுராந்தகம் வட்டத்தில் அமைந்துள்ளது. விநாயகரை வணங்காது திரிபுரம் எரிக்கச் சென்ற இறைவனுடைய தேர் அச்சு முறிந்த இடம் என்பது தொன்நம்பிக்கை (ஐதிகம்).  

| **இறைவன்** | பாக்கபுரேசுரர் |  |
| --- | --- | --- |
| **இறைவி** | சுந்தரநாயகி |  |
| **தீர்த்தம்** | வேததீர்த்தம் |  |
| **விருட்சம்** | கொன்றை | } |
# ஃபெயர்சைல்ட் வெப்பமண்டல தாவரவியல் தோட்டம்

**ஃபெயர்சைல்ட் வெப்பமண்டல தாவரவியல் தோட்டம்** (ஆங்கிலம்: Fairchild Tropical Botanic Garden) என்பது ஐக்கிய அமெரிக்கா, மியாமியில் அமைந்துள்ள ஒரு தாவரவியல் பூங்கா ஆகும். 83 ஏக்கர் பரப்பளவில் உலகின் மிக அரிய பழ மரங்களையும் பூ மரங்களையும் இது கொண்டுள்ளது.  

ஐக்கிய அமெரிக்க அரசின் உதவியுடன் 1938 ஆம் ஆண்டு இது அமைக்கப்பட்டது. இன்று இது ஆய்வு, கல்வி, தோட்டக்கலை, பல்லுயிர் பாதுகாப்புக்காக உலகின் தலைசிறந்த தாவரவியல் பூங்காக்களில் ஒன்றாக விளங்குகின்றது.
# விக் கட்சி (ஐக்கிய அமெரிக்கா)

**விக் கட்சி ** (*Whig Party*) ஐக்கிய அமெரிக்காவில் 19வது நூற்றாண்டில் செயல்பட்ட ஓர் அரசியல் கட்சி ஆகும். ஜாக்சனிய மக்களாட்சி ஆண்டுகளில் இது செல்வாக்குடன் இருந்தது. நான்கு அமெரிக்கக் குடியரசுத் தலைவர்கள் இந்தக் கட்சியைச் சார்ந்தவர்களாவர். இரு கட்சி அமைப்பிற்கு இது தேவையாக இருந்தது. 1833 முதல் 1856 வரை அமெரிக்கக் குடியரசுத் தலைவராக இருந்த ஆன்ட்ரூ ஜாக்சனையும் பின்னர் அவரது மக்களாட்சிக் கட்சி கொள்கைகளையும் எதிர்த்து இக்கட்சி இயங்கியது. விக் கட்சியினர் நிர்வாகத் துறையை விட நாடாளுமன்றத்திற்கே முதன்மை அளிக்கப்பட வேண்டும் என்ற நிலையை ஆதரித்தனர். நவீனமயமாக்கல் திட்டங்களை விரும்பினர். 1776இல் விடுதலைக்காகப் போராடிய அமெரிக்க விக்குகளை நினைவுக்கூறும் விதமாக இக்கட்சிக்கு *விக் கட்சி* எனப் பெயரிடப்பட்டது. அக்காலத்தில் "விக்" என்ற சொல் எதேச்சதிகாரத்தை எதிர்க்கும் மக்களைக் குறிக்கப் பயன்பட்டது. விக் கட்சியில் தானியல் வெப்சுடர், வில்லியம் ஹென்றி ஹாரிசன், கென்டக்கியின் என்றி கிளே போன்றத் தேசியத் தலைவர்கள் இருந்துள்ளனர். மேலும் படைத்துறை சாதனையாளர்களான சக்கேரி டெய்லர், வின்பீல்டு இசுகாட் போன்றோரும் இருந்துள்ளனர். ஆபிரகாம் லிங்கன் இலினொய் மாநில விக் தலைவராவார்.  

இரு பத்தாண்டுகள் செயலாக்கத்தில் இருந்த விக் கட்சியின் இரு வேட்பாளர்கள், ஹாரிசன், டெய்லர், குடியரசுத் தலைவர்களாகத் தேர்ந்தெடுக்கப்பட்டனர். இருவருமே பதவிக்காலத்தில் உயிரிழந்தனர். ஹாரிசனின் மறைவிற்குப் பிறகு ஜான் டைலர் குடியரசுத் தலைவரானார்; ஆனால் இவர் கட்சியிலிருந்து நீக்கப்பட்டார். டெய்லரின் மறைவை அடுத்து பதவியேற்ற மில்லர்டு பில்மோர் விக் கட்சியிலிருந்து இந்த உயரிய தேசியப் பதவியேற்ற கடைசி நபராகும்.  

அடிமைத்தனத்தை விரிவுபடுத்தும் பிரச்சினையில் கட்சி உடைந்தது. அடிமை ஒழிப்புக் கோட்பாடு ஆதரவுக் குழு நடப்பு குடியரசுத் தலைவராக இருந்த பில்மோரை 1852ஆம் ஆண்டு தேர்தலுக்கு தங்கள் கட்சி வேட்பாளராக நியமிக்கப்படுவதை வெற்றிகரமாக தடுத்தனர். மாறாக கட்சி தளபதி வின்பீல்டு இசுகாட்டை, வேட்பாளராக நிறுத்தி தோல்வி அடைந்தது. இதனால் அக்கட்சித் தலைவர்கள், லிங்கன் உட்பட, அரசியலை விட்டு விலகினர் அல்லது கட்சி மாறினர். 1856ஆம் ஆண்டு குடியரசுத் தலைவர் தேர்தலில் எவ்வித செல்வாக்குமில்லாத விக் கட்சி மில்லர்டு பில்மோரை தனது வேட்பாளராக நியமித்தது. இதுவே அக்கட்சியின் கடைசி மாநாடாக இருந்தது.  

## மேற்சான்றுகள்
# மேசன்-டிக்சன் கோடு


**மேசன்- டிக்சன் கோடு ** (*Mason–Dixon line* அல்லது *Mason's and Dixon's line*) எனப்படுவது 1763க்கும் 1767க்கும் இடையே *சார்லசு மேசன்* என்பவராலும் *ஜெரெமியா டிக்சன்* என்பவராலும் குடியேற்றக் கால அமெரிக்காவில் பிரித்தானிய குடியேற்றங்களிடையே எல்லைத் தகராறுகளுக்குத் தீர்வாக அமைந்த நில அளவைக் கோடாகும். நான்கு அமெரிக்க மாநிலங்களுக்கிடையேயான எல்லை வரையறுப்பாகும். இது பென்சில்வேனியா, மேரிலாந்து, டெலவெயர், மற்றும் மேற்கு வர்ஜீனியா (அப்போது வர்ஜீனியாவின் அங்கமாக இருந்தது) இடையேயான எல்லைகளை வரையறுக்கிறது. பரவலானப் பயன்பாட்டில், மேசன்–டிக்சன் கோடு வடகிழக்கு மாநிலங்களுக்கும் தெற்கத்திய மாநிலங்களுக்கும் இடையேயான பண்பாட்டு எல்லையாகக் கருதப்படுகிறது. தென் மாநில மக்கள் *டிக்சி* (*Dixie*) என்று அழைக்கப்படுகின்றனர்.  

சட்டபூர்வமான அடிமைத்தனத்திற்கான எல்லைக் கோடாக இதனைக் கொள்ள முடியாது. அடிமை மாநிலமான டெலவெயர் இக்கோட்டிற்கு வடக்கிலும் கிழக்கிலும் உள்ளது. அதேபோல இக்கோட்டிற்கு வடக்கிலும் கிழக்கிலும் உள்ள நியூ ஜெர்சியில் 1865 வரை, குறைந்தளவே எனினும், அடிமைத்தனம் இருந்து வந்தது.
# வார்ப்புரு:ஆர்.என்.ஏ முக்குறிய அட்டவணை


**வழக்கமான முக்குறிய அட்டவணை**

| } | C | A | G |  |  |  |
| --- | --- | --- | --- | --- | --- | --- |
| }}C | }CC | }AC | }GC
! C |  |  |  |
| }}A | (Leu/L) லியூசின் | }CA | }AA | நிறுத்த முக்குறியம் (*Ochre*) | }GA | நிறுத்த முக்குறியம் (*Opal*)
! A |
| }}G | }CG | }AG | நிறுத்த முக்குறியம் (*Amber*) | }GG | (Trp/W) டிரிப்டோபான்&nbsp;&nbsp;&nbsp;&nbsp;
! G |  |
| C}C | CCC | CAC | CGC
! C |  |  |  |
| C}A | CCA | CAA | (Gln/Q) குளூட்டமின் | CGA
! A |  |  |
| C}G | CCG | CAG | CGG
! G |  |  |  |
| A}C | ACC | AAC | AGC
! C |  |  |  |
| A}A | ACA | AAA | (Lys/K) லைசின் | AGA | (Arg/R) ஆர்ஜினின்
! A |  |
| A}G | (Met/M) மெத்தியோனின் | ACG | AAG | AGG
! G |  |  |
| G}C | GCC | GAC | GGC
! C |  |  |  |
| G}A | GCA | GAA | (Glu/E) குளூட்டாமிக் காடி | GGA
! A |  |  |
| G}G | GCG | GAG | GGG
! G |  |  |  |

:1.<small>AUG என்ற முக்குறியம் ஆனது மெத்தியோனின் என்ற அமினோ அமிலத்தைக் குறியீடு செய்வதுடன், ஒரு ஆரம்பத் தளமாகவும் செயற்படுகின்றது. அதாவது செய்திகாவும் ஆர்.என்.ஏ யின் குறியாக்கப் பகுதியில் புரத உருவாக்கத்திற்கான மொழிபெயர்ப்பு ஆரம்பிக்கும் தொடக்க முக்குறியமாக உள்ளது.</small><noinclude>  

</noinclude>
# சமாரியா


**சமாரியா** (*Samaria*, ), or the **Shomron** (, <small>Standard</small> **' <small>Tiberian</small> **'; , **' – also known as , **') என்பது விவிலிய அடிப்படையில் தென் இசுரேலிய அரசு எல்லையும் மத்தியதரைக் கடலின் கிழக்கோர நிலப்பகுதியின் தெற்கிலுள்ள மலைத்தொடர் கொண்ட பகுதியாகும். சமாரியா எனும் சொல் இசுரேலிய அரசின் தலைநகரான பண்டைய சமாரியா நகரிலிருந்து பெறப்பட்டது. தற்காலத்தில் சமாரியா என்பது மேற்குக் கரையின் தென் பகுதியைக் குறிப்பிடப் பயன்படுகின்றது.
# இனவாரி தனிப்படுத்துகை

பேருந்து நிலையமொன்றில் "நிறமுள்ளோருக்கான" காத்திருப்பு அறைக்கான வழிகாட்டி, 1943.]]  
**ஐக்கிய அமெரிக்காவில் இனவாரி தனிப்படுத்துகை** (*Racial segregation in the United States*) எனும் பொதுச்சொல், வேலை, போக்குவரத்து, மருத்துவ உதவி, இருப்பிடம் போன்றவற்றில் வசதிகள், சேவைகள் மற்றும் வாய்ப்புகள் இன அடிப்படையில் பிரிக்கப்படுவதைக் குறிக்கிறது. இச்சொற்றொடர் பெரும்பாலும் சட்டத்தாலும் சமூகத்தாலும் ஆபிரிக்க அமெரிக்கர்கள் பிற இனத்தவரிடமிருந்து தனிப்படுத்துவதைக் குறிப்பிட்டாலும் மற்ற சிறுபான்மையினரும் முதன்மை பெரும்பான்மையினரிடமிருந்து பிரிக்கப்படுவதையும் குறிக்கிறது.  

ஐக்கிய அமெரிக்காவில் இனவாரி தனிப்படுத்துகையால் தனியான வசதிகள் (குறிப்பாக ஜிம் குரோ காலத்தில்) அளிக்கப்பட்டன; மேலும் இனவாதத்தின் வெளிப்பாடாக ஒரே நிறுவனத்தில் தனித்தனி பதவிகள் என்றும் விரிந்தன. காட்டாக ஐக்கிய அமெரிக்க ஆயுதப் படைகளில் 1950கள் வரை கறுப்பினத்தவரின் பிரிவுகளும் வெள்ளை இனத்தவரின் பிரிவுகளும் தனித்தனியாகப் பிரிக்கப்பட்டிருந்தன.
# ரூகொல்லா கொமெய்னி


ஆயதுல்லா **ரூகொல்லா மூசவி கொமெய்னி** (*Sayyid Ruhollah Mūsavi Khomeini*, , 24 செப்டம்பர் 1902 – 3&nbsp;சூன் 1989) ஓர் ஈரானிய அறிஞரும், இசீயா முசுலிம் மதத் தலைவரும், மெய்யியலாளரும், புரட்சியாளரும், அரசியல்வாதியும், ஈரான் இசுலாமியக் குடியரசின் நிறுவனரும் ஆவார். 1979இல் இவரால் துவங்கப்பட்ட ஈரானியப் புரட்சியை அடுத்து 2500-ஆண்டுகள் பழமை வாய்ந்த பாரசீகப் பேரரசு முடிவுக்கு வந்து ஈரானின் கடைசி அரசர் (ஷா) முகம்மத் ரிசா ஷா பஹ்லவி பதவி இழந்தார். ஈரானியப் புரட்சிக்குப் பின்னர் இவர் ஈரானின் அதியுயர் தலைவராக 1979 முதல் 3 சூன் 1989 வரை இருந்தார். இவருக்குப் பின்னர் ஈரானின் அதியுயர் தலைவராக 1989 முதல் அலி காமெனி பதவியில் உள்ளார்.  

1979 டைம் ஆண்டு நபராக அமெரிக்க டைம் செய்தி இதழால் தேர்ந்தெடுக்கப்பட்ட இவர், இசுலாமின் மீட்கைக்கு வழிகோலியதாக சியா மற்றும் சுன்னி மக்களால் ஒருசேர மிகவும் விரும்பப்பட்ட கவர்ச்சி வாய்ந்த தலைவர் எனக் கருதப்பட்டார்..  

## இளமைப் பருவம்
இவர் 1903 -ல் தனது தந்தையாரின் மறைவிற்குப் பின் தாயாரின் பராமரிப்பில் வளர்ந்தார். தனது 6 வது வயதில் பாரசீக மொழியில் குரானைக் கற்க ஆரம்பித்தார். பின்னர் பள்ளியில் மதக்கல்வி பயின்றார். தனது இளமைப் பருவத்தில் பெரும்பாலும் மதக்கல்வி கற்றார். இஸ்லாமிய சட்டக்கல்வியைக் கற்றறிந்தார். கவிதையிலும், தத்துவத்திலும் அவருக்கு ஈடுபாடு இருந்தது. அவரது ஆசிரியர் 'மிர்ஸா முகம்மது அலி ஸஹஹபாடியின் தாக்கம் அவரிடம் இருந்தது. கொமேனி கிரேக்கத் தத்துவத்தைக் கற்றார். அரிஸ்டாட்டிலின் தத்துவங்கள் அவருக்குள் தாக்கத்தை ஏற்படுத்தின. 'அவிஸென்னா 'மற்றும் 'முல்லா ஸாட்ரா' ஆகிய இஸ்லாமிய தத்துவ ஞானிகளின் கருத்துகளே கொமேனியை அதிகளவு கவர்ந்தன.  
## இதனையும் காண்க
- பகலவி வம்சம்
- முகம்மத் ரிசா ஷா பஹ்லவி
- ஈரானியப் புரட்சி
- அலி காமெனி - இரண்டாவது ஈரானின் அதியுயர் தலைவர்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# வெளிவரைபடம் (கணிதம்)

இருந்தால், இருந்தால் மட்டுமே, அச்சார்பு (கறுப்பு) குவிவுச் சார்பாக இருக்கும்.]]  
கணிதத்தில் ஒரு சார்பு <math>f\colon \mathbb{R} \rightarrow \mathbb{R}</math> இன் **வெளிவரைபடம்** (*epigraph*) என்பது அச்சார்பின் வரைபடத்தின் மீது அல்லது அதற்கு மேற்புறமாக அமையும் அனைத்துப் புள்ளிகளின் கணமாகும்  

*f*&nbsp;:&nbsp;**R**<sup>n</sup>→**R** சார்பின் வெளிவரைபடம்:  
: <math>\mbox{epi} f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu \ge f(x) \} \subseteq \mathbb{R}^{n+1},</math>  

;திட்டமான வெளிவரைபடம்  
: <math>\mbox{epi}_S f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu > f(x) \} \subseteq \mathbb{R}^{n+1},</math>  

**R**&nbsp;&cup;&nbsp;&infin; கணத்தில் மதிப்புகளைக் கொண்டிருக்கும் சார்புகளுக்கும் மேலே தரப்பட்டுள்ள வரையறைகள் பொருந்தும். இதில், *f* ஆனது &nbsp;&infin;-க்குச் சமமாக (identically equal) இருந்தால், இருந்தால் மட்டுமே, அதன் வெளிவரைபடம் வெற்றுக் கணமாக இருக்கும்.  

இதேபோல, சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணம் அச்சார்பின் உள்வரைபடம் ஆகும்.  

## பண்புகள்
- ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும்.
- ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு கீழ் அரைத் தொடர்ச்சியான சார்பு.
# பாரதி புத்தகாலயம்


**பாரதி புத்தகாலயம்** (*Bharathi Puthakalayam*) என்பது தமிழ்நாட்டில் அமைந்துள்ள ஒரு தமிழ்ப் பதிப்பகம் ஆகும். இலக்கியம், அரசியல், அறிவியல் என ஆயிரத்திற்கும் மேற்பட்ட தலைப்புகளில் நூல்களைப் பதிப்பித்துள்ளது. உடன், சமூக நலம் சார்ந்த முற்போக்கு ஆய்வு நூல்களையும் வெளியிட்டு வருகின்றது. இதன் பதிப்பாளர் க.நாகராஜன்  

## வரலாறு
இப்பதிப்பகம் உழைக்கும் மக்கள் அறக்கட்டளை சாா்பில் கடந்த 2002-ஆம் ஆண்டில் ஏற்படுத்தப்பட்டது.  

## அமைப்பு
இதன் ஒரு பகுதியாக *புக்சு பார் சில்ட்ரன்* (*Books for Children*) தொடர் வரிசையாக வெளிவருகின்றது. கல்வி, குழந்தைகள், தமிழ்நாட்டு அடிப்படை கல்வி: ஆய்வு மற்றும் விமர்சனம் சார்ந்த நூல் இந்த பகுதி ஊடாக வெளியிடப்படுகிறது. மேலும் 'இளையோர் இலக்கியம்', சினிமா சார்ந்து 'புதிய கோணம்', ஆங்கில நூல்வெளியீட்டிற்காக 'Indian University Press' ஆகியவை imprint ஆக செயல்படுகின்றன.  

பதிப்பகத்தின் மாத வெளியீடான புதிய புத்தகம் பேசுது இதழ் சமூக, கலை, இலக்கியம், நூல்கள் பற்றிய தகவல்கள், விமர்சனங்கள், மதிப்புரைகள் போன்றவற்றையும் படைப்பாளிகளின் நேர்காணல்களையும் தொகுத்து வெளிவருகின்றது. இதைத் தொடர்ந்து www.bookday.in இணைய இதழ் கடந்த 10 ஆண்டுகளுக்கு மேலாக செயல்பட்டு வருகிறது. பாரதி தொலைக்காட்சி என்கிற யூடியூப் சமூக காணொலி ஊடகமும் இந்த நிறுவனத்திலிருந்து இயங்கிவருகிறது.  

## வெளியிட்ட நூல்கள்
2014ஆம் ஆண்டு நடைபெற்ற 37வது சென்னை புத்தகக் காட்சியில் பாரதி புத்தகாலயம் 100 தலைப்புகளில் புத்தகங்களைக் கொண்டு வந்தது. அவற்றில், தாரிக் அலியின் ‘அடிப்படை வாதங்களின் மோதல்’, பசவபுன்னையாவின் ‘மீரட் சதி வழக்கு’ தேவி பிரசாத் சட்டோபாத்தியாயாவின் ‘இந்திய நாத்திகம்’ சத்தியஜித் ரேயின் குழந்தைகளுக்கான 20 துப்பறியும் கதைகள், அருணனின் ‘கம்யூனிஸ்ட்டுகளின் சாதனை சரித்திரம்’, ச. தமிழ்ச்செல்வனின் ‘என் சக பயணிகள்’, ‘சந்தித்தேன்’, விழியனின் ‘உச்சிநுகர்’, மொழிபெயர்ப்பு நூலான ‘வைக்கம் பஷீர் வாழ்க்கை வரலாறு’, ‘மக்களின் மார்க்ஸ்’ போன்றவை விற்பனைக்கு வந்தன.
# மெய்ச்சுடர் (இதழ்)


**மெய்ச்சுடர்** என்பது 2010 சூலை முதல் தமிழில் வெளியிடப்பட்டு வரும் ஒரு சிற்றிதழாகும். தமிழ்ச் சிற்றிதழ் சங்கத்தில் பதிவு பெற்ற இந்த மாத இதழின் ஆசிரியராக நா.வெங்கடேசன் என்பவர் இருக்கிறார். பேராவூரணியிலிருந்து வெளியாகும் இந்த இதழ் தலையங்கம், கட்டுரை, கவிதை மற்றும் பகுதிச் செய்திகள் போன்றவற்றை உள்ளடக்கமாகக் கொண்டிருக்கிறது.
# ஜி. பார்த்தசாரதி


**கோபாலசாமி பார்த்தசாரதி** (ஜி.பார்த்தசாரதி) மே மாதம் 13 ஆம் நாள் 1940 ஆம் வருடம் பிறந்தார். இவர் சைப்ரஸ் (1990-1992), மியான்மர் (1992-1995), ஆஸ்திரேலியா (1995-1998) மற்றும் பாகிஸ்தான் (1998-2000) ஆகிய நாடுகளுக்கான இந்தியத் தூதராகப் பணியாற்றியுள்ளார். பின்னர் இந்திய வெளியுறவுத்துறையில் பணியாற்றினார். இவர் 1963 முதல் 1968 வரை இந்திய ராணுவத்திலும் பணியாற்றியுள்ளார்.  

## இளமைப் பருவம்
இவர் 1962 ஆம் ஆண்டு சென்னை கிண்டியிலுள்ள பொறியியல் கல்லூரியில் பொறியியல் பட்டம் பெற்றவர்.  

## இந்திய வெளியுறவுத்துறையில் பணி
- 1968 இந்திய வெளியுறவுத்துறையில் பணி
- 1982 பாகிஸ்தான் கராச்சியில் பணி
- 1985 பிரதமர் அலுவலகத்தில் பணி
- 1990 சப்ரஸ்-ல் பணி
- 1992 மியான்மரில் பணி
- 1995 ஆஸ்திரேலியாவில் பணி
- 1998 பாகிஸ்தானில் பணி
- 2000 இந்திய வெளியுறவுத்துறையில் செய்தித் தொடர்பாளர் பணி
- மே 31 , 2000 பணி ஓய்வு.

இந்தியாவின் வெளியுறவுக் கொள்கை தொடர்பான இவரது கட்டுரைகள் பரவலான கவனத்தைப் பெற்றவை.
# மூலம் திருநாள்


**மூலம் திருநாள்** *(Mulam Thirunal Rama Varma.)* 1857 ஆம் ஆண்டு செப்டம்பர் 25'ம் தேதி சங்கனேசரி ராஜ குடும்பத்தைச் சேர்ந்த, ராஜ ராஜ வர்மா தம்புரான் மற்றும் மகாராணி லட்சுமி பாய் அவர்களின் இரண்டாவது மகனாகப் பிறந்தார். இளவயதிலேயே தாயையும் சகோதரனையும் இழந்த இவர் அன்னாஜி ராவ் (BA) மற்றும் ரகுநாத் ராவ் (BA) ஆகியோரிடம் கல்வி பயின்றார்.  
ஸ்ரீ மூலம் திருநாள் ஸ்ரீ இராமவர்மா 1885-1924 வரை ஆட்சி செய்த போது, பல கல்லூரிகளும் பள்ளிக்கூடங்களும் நிறுவப்பட்டன. இவரது ஆட்சிக் காலத்தில் கல்வி, மருத்துவம், சட்ட ஒழுங்கு ஆகியவற்றில் மாற்றம் கொண்டுவரப்பட்டது. பெண்கள் கல்வியும் அனுமதிக்கப்பட்டது. ஆயுள் காப்பீடும் இவரது காலத்தில் கொண்டு வரப்பட்டது. இவரது சேவைகளைப் பாராட்டி 1898 ஆண்டு முதல் ஆங்கிலேய அரசு இவருக்கு 21 குண்டுகள் முழங்க மரியாதை அளித்து கவுரப்படுத்தியது.  

இவருக்கு இரு மனைவிகள் ஆவர். முதலாமானவர் நாகர்கோயில் அம்மவீட்டைச் சேர்ந்த அனந்தலட்சுமி பிள்ளை கொச்சம்மா ஆவார். 1882'ம் ஆண்டு ஒரு மகனைப் பெற்ற பிறகு இவர் மரணம் அடைந்தார். இரண்டாமானவர் வடசேரி அம்மவீட்டைச் சேர்ந்த கார்த்தியாயினி கொச்சம்மா ஆவார். மருமக்கதாயம் முறைப்படி இவருக்கு பெண் பிள்ளைகள் இல்லாதபடியால், மாவேலிக்கரை வீட்டைச் சேர்ந்த இரு ராஜகுமாரிகளான சேது லட்சுமி பாய் மற்றும் சேது பார்வதி பாய் ஆகிய இருவரையும் தத்தெடுத்தார்.
# மசாடா


**மசாடா** (*Masada*, எபிரேயம்: מצדה, pronounced ) என்பது இசுரேலின் தென் மாவட்டத்தில் உள்ள பண்டைய அரணும் சாக்கடலை நோக்கியவாறு யூதேய பாலைவன கிழக்கில் உள்ள தனியான பீடபூமியில் அமைந்துள்ள குன்றும் ஆகும். கி.மு. 37 க்கும் 31 க்கும் இடைப்பட்ட காலப்பகுதியில் அரண்மிக்க மசாடா மற்றும் மலையில் தனக்கென ஓர் அரண்மனையினை பெரிய ஏரோது கட்டினார். உரோம இராச்சியத்தின் படைகளினால் முதலாம் யூத-உரோமைப் போர் முடிவில் நடத்தப்பட்ட மசாடா முற்றுகையினால் இங்கு மறைந்திருந்த 960 யூதப் போராளிகள் மற்றும் அவர்களின் குடும்பத்தினரின் பெரும் தற்கொலை மேற்கொண்டனர்.  

மசாடா இசுரேலின் மிக அதிகமான உல்லாசப் பயணிகளைக் கவரும் இடமாகவுள்ளது.
# தமிழ்ச் சொல்லகராதி


**தமிழ்ச் சொல் அகராதி** இலங்கையரான கு. கதிரவேற்பிள்ளையால் உருவாக்கப்பட்டது. இது தமிழுக்குத் தமிழ் அகராதியாகும். *சங்க அகராதி*, *தமிழ்ச் சங்க அகராதி* எனும் பெயர்களாலும் வழங்கப்படும் இவ்வகராதி 3 பாகங்கைளயுடையது. ஏறத்தாழ 1800 பக்கங்களில் 63900 சொற்களுக்கான பொருள் தருகின்றது. 1904ல் சி.டபிள்யு. கதிரேவற்பிள்ளையால் அச்சிடப்பட்டு, அடுத்த பதிப்பாக இதன் முதல் பாகம் 1910 இலும், இரண்டாம் பாகம் 1912 இலும், மூன்றாம் பாகம் 1923 இலும் மதுரைத் தமிழ் சங்கத்தாரால் அச்சிடப்பட்டன.
# கெக்கெசிலி (மவுண்டன் பேற்றோல்)


**கெகெஸீலி: மவுண்டன் பேட்றோல்** (*Kekexili: Mountain Patrol*) (திபெத்திய மொழியில் ཨ་ཆེན་གངས་རྒྱལ།) 1990களில் நிகழ்ந்த உண்மைச் சம்பவங்களின் அடிப்படையில் சீன இயக்குநர் லு ச்வான் இயக்கி 2004 ஆம் ஆண்டு வெளிவந்த திரைப்படம். கருப்புமான்களை அதன் தோலுக்காக வேட்டையாடும் கும்பலை திபத்திய உள்ளூர் குழு தேடியலைந்து ஒடுக்குவதே இதன் கதை. இது ஓர் ஆவணப்படத்தைப் போல எடுக்கப்பட்ட திரைப்படம். இதன் இசையமைப்பாளர் ஸாய் லாவ். நடிகர்களாக நடித்தவர்கள் டுவோபுஜியே, ழாங் லை, கீ லியாங், ழாவோ ஹுவெயிங், மா ழான்லின் மற்றும் உள்ளூர் திபெத்திய மக்கள். பல்வேறு விருதுகளை வாங்கி உலகம் முழுவதும் பல இயற்கை ஆர்வலர்களைக் கவர்ந்த திரைப்படம். சீன அரசு இத்திரைப்படத்திற்குப் பின்னர் கருப்புமான்களைக் கொல்பவர்களுக்கு மிகக் கடுமையான தண்டனை வழங்கத் தொடங்கியது.  

## தயாரிப்பு விபரம்
கெகெஸீலி எனும் இடத்தில் மாண்டரின் மற்றும் திபெத்திய மொழிகளில் படமாக்கப்பட்டது. கொலம்பியா பிக்சர்ஸ், வார்னர் பிரதர்ஸ் மற்றும் கேனன் ஆகிய நிறுவனங்கள் இத்திரைப்பட தயாரிப்பில் உதவி செய்தனர். படமாக்கும் போது இயக்குநர் உட்பட திரைப்படக் குழுவினர் பலருக்கு உடல் நலக்குறைவு ஏற்பட்டது. கொலம்பியா பிக்சர்ஸ்ஸின் தயாரிப்பு மேலாளர் அலெக்ஸ் கிராஃப் படப்பிடிப்புத் தளத்தில் வாகன விபத்தில் மரணமடைந்தார்.  

## விருதுகள்
### தங்கக் குதிரை திரைப்பட விழா (2004)
- சிறந்த திரைப்படம்
- சிறந்த ஒளிப்பதிவு
- சிறந்த இயக்குநர் (பரிந்துரைக்கப்பட்டது)
- சிறந்த நடிகர் (பரிந்துரைக்கப்பட்டது)
- சிறந்த அசல் திரைக்கதை (பரிந்துரைக்கப்பட்டது)

### டோக்கியோ சர்வதேச திரைப்படவிழா(2004)
- சிறப்பு நடுவர்குழு விருது
- கிராண்ட் பிரீ (பரிந்துரைக்கப்பட்டது)

### தங்கச் சேவல் விருது (2005)
- சிறந்த திரைப்படம்

### பெர்லின் சர்வதேச திரைப்பட விழா (2005)
- டான் குவிசோட் விருது

### சண்டேன்ஸ் திரைப்பட விழா (2005)
- உயரிய நடுவர்குழு விருது (பரிந்துரைக்கப்பட்டது)

### ஹூவாபியோ திரைப்பட விருதுகள் (2005)
- சிறந்த திரைப்படம்
- சிறந்த இயக்குநர்

### ஹாங்காங் திரைப்பட விருதுகள் (2006)
- சிறந்த ஆசியப் படம்
# விக்கிப்பீடியா:முதற்பக்கக் கட்டுரைகள்/செப்டம்பர் 8, 2013


**மதியிறுக்கம்** என்பது ஒருவருடைய மக்கள் தொடர்பு திறன், சமுதாய அரங்கில் செயல்பாடுகள், ஆர்வம் கொள்ளும் துறைகள், நடத்தைப் பாங்கு போன்றவை இயல்பிற்கு மாறாக அமைவதற்குக் காரணமான மூளை வளர்ச்சி வேறுபாட்டைக் குறிக்கும். மதியிறுக்கத்தின் குறிப்பிட்ட மருத்துவக் காரணங்கள் முழுமையாக அறியப்படாவிட்டாலும், ஆய்வாளர்கள் சுற்றுச்சூழல் காரணிகளின் பாதிப்புக்கு ஒருவர் உள்ளாகும் வண்ணம் அமையும் மரபுக் கூறுகளினாலேயே இவ்வேறுபாடு ஏற்படுகிறது எனக் கருதுகின்றனர். சுற்றுச்சூழல் காரணிகளின் தன்மை, பருமை, இயக்கமுறை ஆகியவற்றைப் பற்றி முரண்பாடான கருத்துக்கள் நிலவி வந்தாலும் ஏழு முதன்மையான மரபணுக்கள் காரணிகளாக அறியப்பட்டுள்ளன. இவ்வேறுபாட்டின் பரம்பல் அமெரிக்காவில் 166 பேரில் ஒருவர் என்றும் ஆயிரத்தில் ஒருவர் என்றும் வெவ்வேறு புள்ளி விவரங்கள் தெரிவிக்கின்றன. இதன் அறுதியிடல் பொதுவாக உளவியல் அடிப்படையில் செய்யப்படுகிறது. இதற்கென மருத்துவப் பரிசோதனைகளும் உள்ளன. உடல்நிலைப் பரிசோதனையில் இது பொதுவாகத் தெரிய வருவதில்லை. "இது ஒரு நோயல்ல" மாறாக ஒரே அறிகுறிகளைக் கொண்ட பல நோய்களால் ஏற்படக்கூடியது என்றும் சிலர் கருதுகின்றனர். இக்குறைபாடு பொதுவாகக் குழந்தை பிறந்து மூன்று ஆண்டுகள் நிறைவடைவதற்கு முன் ஏற்படும். **மேலும்...**  
---

**ஜெயபிரகாஷ் நாராயண்** (1902-1979) இந்திய விடுதலை இயக்கத்தில் பங்காற்றிய விடுதலை வீரர். தமது அமைதியான *முழுப் புரட்சி* என்ற முழக்கத்திற்காக பரவலாக அறியப்பட்ட பொதுவுடமைவாதி. இந்திரா காந்தியால் அறிவிக்கப்பட்ட நெருக்கடி நிலைக்கு எதிராக நாடு முழுவதும் ஒடுக்கப்பட்ட எதிர்க்கட்சிகளை ஒன்று திரட்டுவதில் ஜெயப்பிரகாஷ் பெரும் பங்காற்றினார் பல்வேறு கொள்கை வேறுபாடுகள் கொண்ட பிரஜா சோஷலிஸ்ட், லோக்தளம், பழைய காங்கிரசம், சுதந்திரா, பாரதீய ஜனசங்கம் உள்ளிட்ட இடதுசாரிகள் அல்லாத கட்சிகளை இந்திரா காந்தியின் அடக்குமுறைக்கு எதிராக ஒன்றுபடுத்தினார். இந்தியாவில் 1977ஆம் ஆண்டு உருவான ஜனதா கட்சி அரசுக்கு வித்திட்டவர். 1965ஆம் ஆண்டு இவரது பொதுச்சேவைக்காக மக்சேசே பரிசு வழங்கப்பட்டது. 1998ஆம் ஆண்டு, அவரது மறைவிற்கு பிறகு, அவராற்றிய சமூகப் பணிக்காக பாரத ரத்னா விருது வழங்கப்பட்டது. **மேலும்...**
# யார்க் மண்டல மாவட்ட பள்ளி வாரியம்



**யார்க் மண்டல மாவட்ட பள்ளி வாரியம்** (*York Region District School Board*, ஆங்கிலச் சுருக்கம் **YRDSB**), கனடாவின் ஒன்ராறியோவில் யார்க் மண்டல நகராட்சியில் அமைந்துள்ள ஆங்கில பொதுப் பள்ளி வாரியம் ஆகும். இது மாநிலத்தின் மூன்றாவது பெரிய பள்ளி வாரியமாக விளங்குகிறது. இந்த வாரியத்தில் 115,000 மாணவர்கள் கல்வி கற்று வருகின்றனர். ஒன்ராறியோவில் மிகவும் விரைவாக வளர்ந்துவரும் பகுதியில் அப்பள்ளி வாரியம் அமைந்துள்ளது.  

## மேற்சான்றுகள்
# விவிலிய எபிரேயம்



**விவிலிய எபிரேயம்** , **உயர்தர எபிரேயம்** , என்பது எபிரேய மொழியின் தொன்மையான வடிவம். கிட்டத்தட்ட மத்தியதரைக் கடலின் கிழக்கு மற்றும் யோர்தான் ஆற்றின் மேற்கு ஆகிய இடத்திலுள்ள கானான் எனப்பட்ட இடத்தில் இந்த கானானிய செமித்திய மொழி பேசப்பட்டது. இது கி.மு. 10ம் நூற்றாண்டிலிருந்து இரண்டாம் கோவில் காலம் வரை (கி.பி. 70) பயன்பட்டது. விவிலிய எபிரேயம் கி.பி. 2ம் நூற்றாண்டு வரை பேசப்பட்ட மிஸ்னாயிக் எபிரேயமாக வளர்ந்தது.
# இசுரயேல் அரசு (ஒன்றிணைந்த முடியாட்சி)


நீதித் தலைவர்கள் நூலின்படி சவுலின் ஒன்றிணைந்த முடியாட்சிக்கு முன்பு இசுரயேலர் கோத்திரங்கள் நீதித் தலைவர்கள் என்பவர்களின் கீழ் கூட்டுக் குழுவாக வாழ்ந்தனர். ஆயினும் நீதித் தலைவர் அபிமெலேக் முதலாவது இசுரேலிய அரசராக அறிவிக்கப்பட இருந்தார். ஆகவே அவர் தூபால் போரில் கொல்லப்படும் வரை இசுரவேலை நீதி செய்து ஆண்டார். ஏறக்குறைய கி.மு. 1020 இல் வெளியாரின் பாரிய அச்சுருத்தலால் இசுரயேலர் கோத்திரங்கள் ஒன்றிணைந்த முடியாட்சியை உருவாக்க ஐக்கியப்பட்டனர். சாமுவேல் பெஞ்சமின் கோத்திரத்தைச் சேர்ந்த சவுலை கிட்டத்தட்ட கி.மு. 1026 இல் முதலாவது இசுரவேலின் அரசனாக அபிஷேகம் செய்தார். ஆனால் தாவீது கிட்டத்தட்ட கி.மு. 1009–1000 இல் பலமான ஒன்றிணைந்த இசுரயேலிய முடியாட்சியை உருவாக்கினார்.  

தாவீது அரசர் கி.மு. 1006 இல் நாட்டின் தலைநகராக எருசலேமை ஏற்படுத்தினார். இதற்கு முன் எபிரோன் தாவீதிற்குக் கீழ்ப்பட்ட யூத மற்றும் பெஞ்சமினின் தலைநகராகவும், கிப்பா சவுலுக்குக் கீழ்ப்பட்ட ஐக்கிய முடியாட்சி தலைநகராகவும் இருந்தது.
# தாமு மாசிஃப்



## நிலவியல்
தாமு மாசிஃப் 145 மில்லியன் ஆண்டுகளுக்கு முன்னர் சுராசிக் காலத்தின் பிற்பகுதி முதல் ஆரம்ப கிரீத்தேசியக் காலம் வரையான காலப்பகுதியில் உருவாகியது.  

## பெயர்
*தாமு* (Tamu) என்பது Texas A&M University என்பதன் சுருக்கக் குறியீடு ஆகும், மாசிஃப் (Massif) என்பது பிரெஞ்சு மொழியில் பிரம்மாண்டம் ("massive") என்பதாகும்.
# பத்மா கோளே


**பத்மா கோலே ** (1913–1998) இந்தியாவின் மகாராஷ்டிர மாநிலத்தைச் சார்ந்தவர். இவர் காந்தியக் கருத்துகளால் ஈர்க்கப்பட்ட பெண் கவிஞர். இவர் ராம் கணேஷ் கட்காரி, திரையம்பாக் பாபுஜி, யஷ்வந்த் தினகர் ஆகியோரின் படைப்புகளால் ஈர்க்கப்பட்டவர். இவரின் கவிதை மத்திய தர பெண்களின் வாழ்க்கையைப் பேசு பொருளாகக் கொண்டிருந்தது.  

## வாழ்க்கைக் குறிப்பு
பத்மா 1913, ஜூலை 10 ஆம் நாள் பிறந்தார்.  

## ஆக்கங்கள்
| பெயர் | வகை | வெளியான ஆண்டு | மொழி |
| --- | --- | --- | --- |
| ஆகாசவேதீ | கவிதை | 1968 | மராத்தி |
| ஸ்ராவணமேக் | கவிதை | மராத்தி |  |
| ப்ரீதிபதாவர் | கவிதை | 1947 | மராத்தி |
| நிஹார் | கவிதை | 1954 | மராத்தி |
| ஸ்வப்னஜா | கவிதை | 1962 | மராத்தி |
| ஸ்வப்ன | நாடகம் | 1955 | மராத்தி |
| ராயகடாவரீல ஏக ராத்ர | நாடகம் | மராத்தி | } |